KaceySthilaire24

Google е

Google Inc. (произношение: Гугъл) е американска интернет компания, чиято обявена мисия е „да организира световната информация и да я направи универсално достъпна и полезна за всеки“. Google е базирана в град Маунтин Вю, щат Калифорния. Към 15 юли 2010 г. в Google постоянно са заети 21 805 служители. Компанията разполага с хиляди сървъри по света, които обработват милиони заявки за търсене ежедневно и около 1 петабайт потребителски данни всеки час. Компанията е създадена от американците Лари Пейдж и Сергей Брин (американец от руски произход), докато те са студенти в Станфордския университет и се опитват да измислят ефикасен алгоритъм (машина) за търсене на уеб страници по ключова дума. Фирмата е регистрирана като частна компания на 4 септември 1998 г. Оттогава Google продължава да се разраства непрекъснато чрез разработване на нови продукти, придобиване и партньорство с други компании. Основните си приходи Google получава от главната услуга, която предлага - Google Търсене – генериране на резултатите от търсене на текст в световната мрежа (търсачка). Сегашен главен изпълнителен директор е Лари Пейдж.